**ჩხოროწყუს მუნიციპალიტეტის საკრებულოს წევრის აჩიკო ცირამუას მიერ 2023 წლის 1 იანვრიდან 2023 წელის 1 ნოემბრამდე გაწეული სამუშაოს ანგარიში**

ჩემს მიერ წარმოდგენილი ანგარიში მოიცავს 2023 წლის 1 იანვრიდან დღემდე გაწეულ სამუშაოს. გახლავართ საკრებულოს ფრაქცია „გახარია საქართველოსთვის“-ს წევრი, საბიუჯეტო საფინანსო კომისიის თავმჯდომარე, ასევე სივრცითი ტერიტორიული დაგეგმარებისა და ინფრასტრუქტურის საკითხთა კომისიის წევრი. მუნიციპალიტეტის საკრებულოს ბიუროს წევრი. ასევე ვარ გენდერული საბჭოს წევრი. საკრებულოს სხდომებთან ერთად აქტიურად ვარ ჩართული ზემოთ ხსენებულ კომისიებში შემოსული საკითხების განხილვასა და ბიუროს მუშაობაში. ჩემს მიერ დღემდე არ გამიცდენია არც ერთი საკრებულოს თუ კომისიის სხდომა.

ჩემი როგორც, საკრებულოს საფინანსო-საბიუჯეტო კომისიის თავმჯდომარის საქმიანობა ძირითადად მიმართულია მუნიციპალიტრტის ბიუჯეტის ფორმირების, მასში განხორციელებული ცვლილებებისა და გაწეული მუშაობის შეფასებების მიმართულებით.

საანგარიშო პერიოდში მონაწილეობა მივიღე საკრებულოს 11 სხდომაში, მათ შორის 1 რიგგარეშე. საფინანსო საბიუჯეტო კომისიის 9 სხდომაში, განხილულ იქნა 10 საკითხი. სივრცით-ტერიტორიული დაგეგმარებისა და ინფრასტრუქტურის კომისიის 5 სხდომაში. საკრებულოს ბიუროს 10 სხდომაში.

ჩვენი ფრაქციის თანამონაწილეობით სისტემატურად იმართება საკრებულოს წევრების შეხვედრები საკრებულოს სხდომებზე. შეხვედრები მქონდა როგორც მერიის სამსახურების წარმომადგენლებთან ასევე მის დაქვემდებარებაში მყოფ არასამეწარმეო-არაკომერციულ იურიდიულ პირებთან, სადაც საუბარი ეხება წამოჭრილი პრობლემების მოგვარების გზებსა და შემდგომი სამოქმედო გეგმის დასახვას.

მუდმივი კომუნიკაცია მაქვს ჩხოროწყუს მუნიციპალიტეტის მუხურისა და ზუმის მოსახლეობასთან, ვმართავ მათთან შეხვედრებს როგორც უბნების მიხედვით ასევე ინდივიდუალურ ფორმატში, ამომრჩევლებთან გასვლითი შეხვედრების რაოდენობა 31, ამ შეხვედრებზე მონაწილეობდა დაახლოებით 470 ამდე მოქალაქე. ასევე მქონდა მოქალაქეებთან შეხვედრა ოფისში და მათ ინდივიდუალურ მოთხოვნებზე შესაბამისი რეაგირება, ინფორმაციულობის უზრუნველყოფა.

აქტიურად ვიყავი ჩართული სახელმწიფოსა და მუნიციპალიტეტის მიერ განხორციელებულ სხვადასხვა პროგრამებში:

\* ვიყავი ჩართული სოფელ მუხურიში ქოყოს უბნის გზის პრობლემური საკითხის მოსახლეობის ინტერესების სასარგებლოდ გადაწყვეტაში,

\* სოფელ მუხურში წყლის პრობლემური საკითხის მოგვარებაში,

\* რამდენჯერმე მივმართე მერიას მუხურის ცენტრის მოწესრიგების შესახებ,

\* ვარ ჩართული სოფელ ზუმში სკოლის მშენებლობის პროცესში,

\* მუხურსა და ზუმში სტიქიის შედეგად დაზარალებულ ოჯახები მოვინახულე საკრებულოს თავმჯდომარესთან და საკრებულოს თავმჯდომარის მოადგილესთან ერთად,

\* ჩართული ვარ ლეჩიქვანეს უბნის მუხური-ზუმი დამაკავშირებელი გზის შენებლობის პრობლემების მოგვარებაში,

\* მუხურში ტობავარჩხილის გზის მეწყრის შედეგად დაზიანებული გზის პრობლემის მოგვარებაში აქტიურად ვიყავი ჩართული,

მე როგორც საკრებულოს წევრის, მუშაობის მანძილზე უფლებამოსილების ვადის ამოწურვამდე, მაქსიმალურად ვიქნები ჩართული მოსახლეობის მიერ დაყენებულ სხვადასხვა პრობლემური საკითხების მოგვარებაში.

აჩიკო ცირამუა თარიღი: 31.10.2023.